**Ministru kabineta rīkojuma projekta „Par atklāta konkursa uz Eiropas Savienības Vispārējās tiesas tiesneša amatu izsludināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir līdz 2018. gada 1. oktobrim Eiropas Savienības Padomei iesniegt Latvijas Republikas kandidātus uz Eiropas Savienības Vispārējās tiesas tiesneša amata vietu. Mērķis tiks sasniegts izsludinot atklātu konkursu un izveidojot atlases komisiju, kura atlasīs divus kandidātus, sarindojot tos hronoloģiski pēc punktu skaita un pa vienam sūtot uz Eiropas Savienības Padomes rīkotajiem tiesnešu kandidātu pārbaudījumiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2019. gada 31. augustā 23 Eiropas Savienības Vispārējās tiesas (turpmāk – Vispārējā tiesa) tiesnešiem, tai skaitā divām Latvijas Republikas amata vietām, beidzas amata pilnvaru termiņš, Eiropas Savienības Padome 2018. gada 20. marta vēstulē lūdza dalībvalstis laicīgi uzsākt pretendentu atlasi, izsludināt atklātu konkursu un līdz 2018. gada 1. oktobrim iesniegt kandidātu priekšlikumus.  Uz Latvijas pārstāvim atvēlēto Tiesas tiesneša amata vietu ir nepieciešams izsludināt atklātu konkursu un izveidot pretendentu atlases komisiju (turpmāk – konkursa komisija), kas izvēlēsies divus atbilstošākos kandidātus, sarindojot tos iegūtā vērtējuma secībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Līguma par Eiropas Savienības darbību (turpmāk – LESD) 254. pantu Tiesas locekļus uz sešiem gadiem amatā ieceļ Eiropas Savienības dalībvalstu valdības, savstarpēji vienojoties, pēc apspriešanās ar LESD 255. pantā paredzēto komiteju (turpmāk – 255. panta komiteja).  Ievērojot tiesnešu iecelšanas kārtību Tiesā, pēc pretendentu atbilstības Tiesas tiesneša amatam izvērtēšanas Latvijā un pēc tam, kad Eiropas Savienības likumdevējs būs pieņēmis Eiropas Savienības Tiesas statūtu grozījumus, kas paredz Tiesas tiesnešu skaita dubultošanu, atbilstošākā pretendenta kandidatūra tiks nosūtīta LESD 255. panta komitejai konfidenciāla viedokļa sniegšanai. Pamatojoties uz šo viedokli, Eiropas Savienības dalībvalstu valdību pārstāvji lems par tiesneša iecelšanu.  Ar Ministru kabineta rīkojumu tiks izsludināts konkurss uz Tiesas tiesneša amatu. Vienlaikus ar rīkojumu par konkursa izsludināšanu tiks apstiprināts konkursa sludinājuma teksts, pievienojot sludinājumam 255. panta komitejas izstrādāto un apstiprināto *curriculum vitae* paraugu angļu un franču valodā, uzdodot Tieslietu ministrijai publicēt sludinājumu par konkursu oficiālajā izdevumā „Latvijas Vēstnesis”, Ministru kabineta, Tieslietu ministrijas un Latvijas tiesu portāla tīmekļa vietnēs. Papildus Tieslietu ministrijai tiks uzdots izstrādāt Tiesas tiesneša amata pretendentu atklātā konkursa nolikuma projektu, kas regulēs konkursa komisijas darba organizatoriskos jautājumus. Par konkursa komisijas sastāvu, pamatojoties uz Tieslietu ministra ieteikumu, tiks izdots Ministru prezidenta rīkojums.  Tāpat rīkojumā noteiktas konkursa komisijas priekšsēdētāja tiesības, ja nepieciešams, pieaicināt konkursa darbā ekspertus.  Saskaņā ar rīkojumu konkursa komisijai jāizvēlas divi atbilstošākie tiesneša amata kandidāti un tie jāsarindo secībā pēc iegūtā vērtējuma.  Pretendenta ar visaugstāko iegūto vērtējumu kandidatūra tiks nosūtīta 255. panta komitejai konfidenciāla viedokļa par kandidāta atbilstību sniegšanai. Tikai gadījumā, ja šis viedoklis ir negatīvs, 255. panta komitejai tiktu nosūtīta kandidatūra, kas ieguvusi otru augstāko vērtējumu. Kopš LESD stāšanās spēkā pastāv prakse, ka 255. panta komitejas negatīva viedokļa gadījumā attiecīgā Eiropas Savienības dalībvalsts parasti atsauc šo kandidatūru un piedāvā citu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| Rīkojuma projekts šo jomu neskar. | | |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Rīkojuma projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Saskaņā ar Līguma par Eiropas Savienību 19. pantu Tiesas sastāvā ir vismaz pa vienam tiesnesim no katras dalībvalsts, kurus izvēlas no personām, par kuru neatkarību nav šaubu un kuras atbilst LESD 254. pantā paredzētajiem nosacījumiem. Savstarpēji vienojoties, viņus uz sešiem gadiem ieceļ dalībvalstu valdības.  Saskaņā ar LESD 254. pantu Tiesas locekļus uz sešiem gadiem amatā ieceļ Eiropas Savienības dalībvalstu valdības, savstarpēji vienojoties, pēc apspriešanās ar 255. panta komiteju. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Tieslietu ministrija sadarbībā ar atbildīgajām institūcijām. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Tiesneša amata konkursa izsludināšana, atlase un vērtēšanas komisijas darbs tiks nodrošināts Tieslietu ministrijai piešķirto budžeta līdzekļu ietvaros. |

Iesniedzējs:

Tieslietu ministrs Dzintars Rasnačs

Petrocka-Petrovska, 67036963

Eliza.Petrocka-Petrovska@tm.gov.lv